wickkiey/tamil-wikipedia-markdown huggingface dataset:
# ஏறாவூர்



**ஏறாவூர்** இலங்கையின் மட்டக்களப்பு மாவட்டத்தில் உள்ள ஒரு ஊர் ஆகும். மட்டக்களப்பு நகரில் இருந்து 15 கி.மீ. வடமேற்கே இந்த ஊர் அமைந்துள்ளது.  

## புவியியல் பின்னணி
இலங்கையின் கீழ்த் தீசைப்புறமாக அமைந்துள்ள மட்டக்களப்பின் வடமேற்கே சுமாா் 12 கிலோ மீற்றா்களுக்கப்பால் ஏறாவூா்ப் பிரதேசம் அமைந்துள்ளது. இப்பிரதேசம் வடக்கே வங்கக் கடலையும், கிழக்கே “ஆறுமுகத்தான் குடியிருப்பு” எனும் தமிழ்க் கிராமத்தையும், மேற்கே செங்கலடிப் பிரதேசத்தையும், தெற்கே மட்டக்களப்புக் கடலோியையும் எல்லைகளாகக் கொண்டுள்ளது. ஏறாவூரின் கிழக்கு மேற்காக ஊடறுத்துச் செல்லும் புகையிரத, பிரதான வீதிகள் கிழக்கிலங்கையை நாட்டின் ஏனைய பகுதிகளுடன் இணைக்கின்றன. இப்பிரதேசம் கேந்திர முக்கியத்துவம் வாய்ந்ததாகவும் விளங்குகின்றது.  

இப்பிரதேசமானது வடகீழ்ப் பருவக் காற்று, உகைப்பு, சூறாவளி மூலம் மழையைப் பெறுகிறது. குறிப்பாக, ஒக்டோபா் முதல் ஜனவரி வரையிலான காலப் பகுதியில் வடகீழ் பருவக் காற்று மூலம் கூடிய மழையைப் பெற்றுக்கொள்கிறது. இடையிடையே பெரும் வெள்ளப் பெருக்கும் ஏற்படுவதுண்டு. ஏப்ரல், ஆகஸ்ட் மாதங்களில் உகைப்பு மழையும் கிடைக்கின்றது. இது தவிர, நவம்பர், டிசம்பர் மாதங்களில் வங்காள விரிகுடாவில் தோற்றம்பெறும் அயன்மண்டல சூறாவளி மூலமும் கணிசமானளவு மழை வீழ்ச்சி 864 மில்லி மீற்றருக்கும் 3081 மில்லி மீற்றருக்கும் இடைப்பட்டதாகும்.  

இப்பிரதேசம் தாழ் நாட்டு உலா் வலயத்தில் அமைந்திருப்பதால் வெப்பநிலையும் உயர்வாகக் காணப்படுகின்றது. வடக்கே கடலும், தெற்கே மட்டக்களப்பு கடலேரியும் காணப்படுவதால் வெப்பநிலை மட்டுப்படுத்தப்படுகிறது. வருடாந்த சராசரி வெப்பவீச்சு 25 பாகை “சீ”க்கும் 27.2 “சீ”க்கும் இடைப்பட்டதாகும்.  

மிகக்குறைந்த ஆழத்திலேயே தரைக்கீழ் நீரைக் கொண்டுள்ள ஏறாவூா் பிரதேசம் சமதரையான நில அமைப்பைக் கொண்டதாகும். தென்னை, பனை, பூவரசு, முருங்கை, வேம்பு போன்ற மரங்களே இப்பிரதேசத்தின் பௌதீக கால நிலைத் தன்மைகேற்ப பிரதானமாக வளர்கின்றன.  

## பாடசாலைகள்
- மட்/அறபா வித்தியாலயம்
- மட்/ஏறாவூர் தமிழ் மகா வித்தியாலயம்
- மட்/அலிகார் மத்திய கல்லூரி (தேசிய பாடசாலை)
- மட்/ அல் அஸ்ஹர் பெண்கள் உயர்தர பாடசாலை
- மட்/ றகுமானியா மகா வித்தியாலயம்
- மட்/ முனிறா பாலிகா வித்தியாலயம்
- மட்/ அல் ஜூப்ரியா வித்தியாலயம்
- மட்/ மாக்கான் மாக்கார் வித்தியாலயம் (தேசிய பாடசாலை)
- மட்/ அப்துல் காதர் வித்தியாலயம்
- மட்/ அஸ்ரப் வித்தியாலயம்
- மட்/ ஹிஸ்புல்லா வித்தியாலயம்
- மட்/ அமீர் அலி வித்தியாலயம்
- மட்/ மச்நகர் அரசினர் கலவன் பாடசாலை

## வணக்கத்தலங்கள்
- முகைதீன் ஜும்மா பெரிய பள்ளிவாயல்
- ஏறாவூர் கணேச காளிகா ஆலயம் / ஏரூர் மாகாளி
# வார்ப்புரு:Infobox Military Unit

<includeonly>{|  
|-  
! | }  
|-  

|-  
! |  
| }  
|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|}</includeonly><noinclude>  

</noinclude>
# கியோட்டோ நெறிமுறை



**கியோட்டோ சர்வதேச உடன்படிக்கை** என்பது, பன்னாட்டு ஒப்பந்தமான ஐக்கிய நாடுகள் தட்பவெப்ப மாற்றம் தொடர்பான கட்டமைப்பு நடைமுறைகள் (United Nations Framework Convention on Climate Change) என்பதற்கான ஒப்பந்தத்தைக் குறிக்கும். இப்பன்னாட்டு ஒப்பந்தம், "புவி உச்சிமாநாடு" என அறியப்படும் ஐக்கிய நாடுகள் சபையின் சூழலும் வளர்ச்சியும் தொடர்பாக பிரேசிலில் உள்ள ரியோடிஜெனிரோவில் 1992 ஆம் ஆண்டு ஜூன் மாதம் 3-14,தேதிகளில் 178 நாடுகளுடன் நடைபெற்ற கருத்தரங்கு ஒன்றில் உருவாக்கப்பட்டதாகும். இந்த ஒப்பந்தத்தின் நோக்கம் தட்பவெப்ப நிலைகளில் ஆபத்தான மாற்றங்களை உண்டாக்காத அளவுக்கு, வளிமண்டலத்தில் பைங்குடில் வளிமங்களின் (பசுமைக்குடில் வாயுக்களின்) செறிவைச் சமநிலையில் வைத்திருப்பதை நோக்கமாகக் கொண்டது. கியோட்டோ ஒப்பந்தத்தின்படி, நான்கு பைங்குடில் வளிமங்களையும், தொழில்மயமாக்கப்பட்ட நாடுகளால் உற்பத்தி செய்யப்படும் இரண்டு தொகுதி வளிமங்களையும் குறைப்பதற்கான சட்ட வலுக்கொண்ட பொறுப்புக்களை நிலைநாட்டுகிறது. மேற்குறிப்பிடப்பட்ட நான்கு பைங்குடில் வளிமங்கள், கார்பன் டை ஆக்சைடு, மீத்தேன், நைட்ரஸ் ஆக்ஸைடு, சல்பர் ஹெக்ஸா ஃபுளோரைடு என்பனவாகும். ஏனைய இரண்டு வளிமத் தொகுதிகளும் ஹைட்ரோ ஃபுளோரோ கார்பன்களும் (HFCs), பெர் ஃபுளோரோ கார்பன்களும் (PFCs) ஆகும்.
# 1948 தென்னாப்பிரிக்கப் பொதுத் தேர்தல்

**1948 ஆம் ஆண்டின் தென்னாப்பிரிக்கப் பொதுத் தேர்தல்** 1948 ஆம் ஆண்டு மே மாதம் 26 ஆம் தேதி நடைபெற்றது. இதில், எதிர்க் கட்சியான ஹெரெனிக்டே நஷனேல் கட்சி இனவொதுக்கல் கொள்கைகளை முன்வைத்துப் போட்டியிட்டது. இக் கட்சியின் தலைவரான டி. எஃப். மாலன் கலப்புத் திருமணங்களைத் தடை செய்தல், கறுப்பு இனத்தவரின் தொழிற்சங்கங்களைத் தடை செய்தல், தீவிர பணி ஒதுக்க நடைமுறைகள் போன்றவற்றை முன்வைத்துப் பரப்புரை செய்தார். இக் கட்சி ஆளும் கட்சியான ஐக்கியக் கட்சியைத் தோற்கடித்தது. பிரதமர் ஜான் ஸ்மத்ஸ் (Jan Smuts) தனது தொகுதியான ஸ்டாண்டர்ட்டனிலேயே தோல்வியடைந்தார்.  

மாலனின் கட்சியும் அவரது கூட்டணிக் கட்சியான ஆப்பிரிக்கானர் கட்சியும் சேர்ந்து 79 தொகுதிகளில் வென்றன. ஆளும் கட்சிக் கூட்டணிக்கு 74 இடங்களே கிடைத்தன. ஹெரெனிக்டே நஷனேல் கட்சியும், ஆப்பிரிக்கானர் கட்சியும் தேசியக் கட்சி என்னும் பெயரில் ஒன்றிணைந்தன. இக் கட்சி தென்னாப்பிரிக்காவை 1994 ஆம் ஆண்டுவரை ஆண்டது.  

தேர்தல் முடிவுகள்:  

| **கட்சி** | **இடங்கள்** |  |
| --- | --- | --- |
| ஹெரெனிக்டே நஷனேல் கட்சி | 70 |  |
| ஐக்கியக் கட்சி | 65 |  |
| ஆப்பிரிக்கானர் கட்சி | 9 |  |
| தொழிற்கட்சி | 6 |  |
| சுயேச்சைகள் | 3 |  |
| **மொத்தம்** | **153** | } |
# கழுதை (சீட்டு ஆட்டம்)



.'']]  

**கழுதை** என்பது ஒரு எளிய சீட்டு விளையாட்டு ஆகும். தமிழர் மத்தியில் இது பரவலாக விளையாடப்படும் விளையாட்டுக்களில் ஒன்றாக விளங்குகிறது.  

பொதுவாக நான்கு பேருக்கும் 13 சீட்டுக்களாக 52 சீட்டுக்களும் பிரிக்கப்படும். ஆட்டத்தின் நோக்கம் விரைவாக 13 சீட்டுக்களையும் தள்ளிவிடுவதுதான். எல்லோருடமும் ஒரே இனம் இருந்தால் அந்த சுற்று சீட்டுக்கள் கழியும். யார் பெரிய சீட்டு போடுகிறார்களோ (A, K, Q, J, 10...2) அவர்களே அடுத்த சுற்றில் முதலில் போட வேண்டும். ஒருவரிடம் அந்த இனம் இல்லாவிட்டால், அவர் வேறு இனத்தால் வெட்டிவார். அதாவது அதுவரை மேசையில் போடப்பட்ட சீட்டுக்களை பெரிய சீட்டு போடுபவர் எடுக்க வேண்டும்.  

## இவற்றையும் பாக்க
- 304 சீட்டு ஆட்டம்
# நிறமாலை பகுப்பாய்வி


**நிறமாலை பகுப்பாய்வி** (spectrum analyzer) என்பது மின், ஒளி, ஒலி அலைகலை பகுப்பாய்வு செய்ய உதவும் ஒரு இலத்திரனிய பரிசோதனைக் கருவி ஆகும். எ.கா ஒரு குறிப்பிட்ட அலைத் தொகுப்பில் எந்த எந்த அலையெண் அலைகள் கூடுதலாக உள்ளன (அலைவெண் அடாத்தி) எனப் பகுப்பாய்ந்து சொல்லும்.
# குறிப்பலை பிறப்பாக்கி

, square, triangle, and sawtooth waveforms.]]  

**குறிப்பலை பிறப்பாக்கி** என்பது இலத்திரனிய குறிப்பலைகளை உருவாக்கக்கூடிய ஒரு கருவி ஆகும். இது இலத்திரனிய பரிசோதனையில் பெரிதும் பயன்படுகிறது. சைன் அலை, பெட்டி அலை, கோண அலை என பல வகை அலைகளை இது பிறக்க வல்லது. வகை, அலையெண், வீச்சு போன்ற பண்புகளை தெரிந்து தேவையான குறிப்பலைகளை பிறப்பிக்கலாம்.
# அலைவுகாட்டி



**அலைவுகாட்டி** (*oscilloscope*) என்பது இலத்திரனியல் பரிசோதனைக் கருவி. இது குறிப்பலையின் பண்புகளைக் காட்டவல்லது. பொதுவாக இருபரிமாண வரைபடமாக இது குறிப்பலையைக் காட்டும். இதிலிருந்து குறிப்பலையின் அலைவெண், வீச்சு, தறுவாய், வடிவம் போன்ற தகவலை அறியலாம்.  

எந்தவொரு அலைவுகாட்டியும் குறிப்பிட்ட அலைவெண் எல்லையைக்குள்ளேயே இயங்கும்.
# இலத்திரனிய குறியீடு

**இலத்திரனிய குறியீடு** என்பது மின் சுற்றுக்களை விபரிக்க வரையப்படும் Schematics இல் பயன்படுத்தப்படும் குறியீடுகள்.  

| ]] | ]] | ]] | ]] | ]] | ]] |
| --- | --- | --- | --- | --- | --- |
| ]] | ]] | ]] | ]] | ]] | ]] |
| ]] | ]] | ]] | ]] | } |  |
# தறுவாய் (அலைகள்)

**தறுவாய்** என்பது ஒரு முழு அலை வடிவம் ஒரு குறிப்பிட்ட அடையாளப்புள்ளியில் இருந்து எந்தளவு இடம்மாறி இருக்கிறது என்பதன் அளவு ஆகும். இது ஒரு அளையெண் ஆட்களை கருத்துரு ஆகும்.  

எ.கா அருகில் உள்ள படத்தில் இருக்கும் இரு சைன் அலைகளைக் கவனிக்க. அதில் நீல அலை பை/2 ஆல் இடம் மாறி இருக்கிறது.
# முத்தறுவாய் மின்திறன்


**முத்தறுவாய் மின்திறன்** அல்லது **மும்முனை மின்சாரம்** என்பது மூன்று கடத்திகளில் மாறுமின்னோட்டம் செல்லும். ஒன்றை  
அடையாளப் புள்ளியாக கொண்டு, மற்றவை 1/3பை, 2/3பை இடம்மாறி வரும். ஒரு நில தொடுப்பும் அல்லது நொதுமல் கம்பியும் இருக்கும்.  

மிக அதிகமான மின் திறன் தேவைப்படும் இடங்களில் இது பயன் மிக்கது. மிக அதிக மின்சாரம் ஒரே சமயத்தில் தேவைப்படும்போது மூன்று முனை மின்சக்தி தேவைப்படும். தொழிற்சாலைக்கும் பெரிய வணிக வளாகங்களுக்கும் நிச்சயம் இந்த மின்சக்திதான் கொடுக்கப்படும். வீட்டில் குளிர்சாதனப் பெட்டி பொருத்தும்போதும் மூன்றுமுனை மின்சக்தி இணைப்புகள்தான் பரிந்துரைக்கப்படுகின்றன. இதில் மின்சாரத்தை ஒவ்வொரு தறுவாயும் ஒவ்வொரு வேலைக்கு பயன்படுத்தலாம். ஒப்பீட்டளவில் குறைந்த கம்பிகள் ஊடாக அதிக மின்னாற்றலை செலுத்த இம்முறை உதவுகிறது. மூன்று முனை மின் இணைப்பில் மின்சுற்று என்பது மூன்று மாற்று மின் இணைப்புகளைக் கொண்டுள்ளது. இதன் காரணமாக மின்சாரம் இதில் ஒருபோதும் சுழியத்தைத் தொடாது. எனவே, தொடர்ச்சியாக மின்சாரம் வழங்கப்பட வாய்ப்பு மிக அதிகம். தவிர மூன்று முனை மின் இணைப்பு மூன்று மடங்கு மின்சார சுமையை இதனால் தாங்க முடியும்.
# படிமம்:Murugathas.jpg

source: http://www.puthinam.com  

## நியாயமான பயன்பாடு
The image linked here is claimed to be used under fair use as:  
1. the photo is only being used for informational purposes.--Kanags <sup>\பேச்சு</sup> 22:35, 13 பெப்ரவரி 2009 (UTC)
# புண்ணியமூர்த்தி சத்தியமூர்த்தி


**புண்ணியமூர்த்தி சத்தியமூர்த்தி** (அக்டோபர் 30, 1972 - பெப்ரவரி 12, 2009) புலம்பெயர் வாழ் தமிழ் மக்களால் நன்கு அறியப்பட்ட வன்னியைச் சேர்ந்த அரசியல் ஆய்வாளரும் ஊடகவியலாளரும் ஆவார். இவர் முல்லைத்தீவு மாவட்டத்தில் உள்ள தேவிபுரத்தில் இலங்கைப் படையினரின் எறிகணைத் தாக்குதலில் படுகாயமுற்று இறந்தார்.  

## வாழ்க்கைக் குறிப்பு
யாழ்ப்பாண மாவட்டம், மண்டைதீவைப் பூர்வீகமாகக் கொண்ட இவர், பொலன்னறுவை மாவட்டம், மன்னம்பிட்டியில் பிறந்து வளர்ந்து பின்னர் யாழ்ப்பாணத்தில் வாழ்ந்து தனது பல்கலைக்கழக கல்வியை தொடர்ந்தார்.  

அத்துடன், ஊடகத்துறையில் 1990-களில் ஈடுபடத் தொடங்கிய இவர், தொடக்க காலத்தில் புலிகளின் குரலில் நிகழ்ச்சி எழுதுதல் மற்றும் "வெளிச்சம்" சஞ்சிகை உள்ளிட்ட அச்சு ஊடகங்களில் கவிதைகள், சிறுகதைகளை எழுதி வந்தார். 1990-களின் பிற்பகுதியில் அரசியல் மற்றும் படைத்துறை ஊடகப்பணியில் ஈடுபட்டார்.  

ஈழநாதத்தில் படைத்துறை பத்தியை எழுதி வந்த இவர், ஈழநாடு பத்திரிகையில் ஊடகவியலாளராக செயற்பட்டு அரசியல் படைத்துறை ஆய்வுகளையும் எழுதி வந்தார்.  

ஓயாத அலைகள்-3 நடவடிக்கையில் மீட்கப்பட்ட நிலப்பகுதிகளின் பதிவுகளை இவர் திறம்பட செய்தார். தொடர்ந்து, 2003 ஆம் ஆண்டு தொடக்கம் தாயகத்தில் இருந்து ஈழத்து நிலைமைகளை புலம்பெயர் ஊடகங்களுக்கு தொலைக்காட்சிகள், மற்றும் வானொலிகள் வழியாகவும் அச்சு ஊடகங்கள் வழியாகவும் இணைய ஊடகங்கள் வழியாகவும் வெளியிட்டு வந்தார்.  

## நாட்டுப்பற்றாளர் விருது
படையினரின் எறிகணைத் தாக்குதலில் படுகொலை செய்யப்பட்ட ஊடகவியலாளர் புண்ணியமூர்த்தி சத்தியமூர்த்திக்கு நாட்டுப்பற்றாளர் விருது வழங்கி விடுதலைப் புலிகள் மதிப்பளித்தனர்.
# கிருத்திகா

**கிருத்திகா** (இயற்பெயர்: *மதுரம் பூதலிங்கம்*, 1915 - பெப்ரவரி 13, 2009) தமிழகத்தின் குறிப்பிடத்தக்க பெண் எழுத்தாளர். தமிழிலும் ஆங்கிலத்திலும் பல நூல்களை எழுதியவர். *வாஸவேஸ்வரம்* என்னும் புதினம் மூலம் தமிழ் நாவல் உலகில் அழுத்தமான தடத்தைப் பதித்தவர். பல புதினங்கள், நாடகங்கள், கட்டுரைகளை எழுதியவர். தமிழில் கிருத்திகா என்ற புனைபெயரிலும் ஆங்கிலத்தில் மதுரம் பூதலிங்கம் என்ற பெயரிலும் எழுதினார்.  

## வாழ்க்கைக் குறிப்பு
கிருத்திகா கன்னியாகுமரி மாவட்டத்தில் நாகர்கோயில் அருகே உள்ள பூதப்பாண்டி என்ற ஊரில் பிறந்தவர். பம்பாயில் படித்து வட மாநிலங்களிலேயே அதிகம் வசித்தவ்ர். பூதப்பாண்டிக்கு அயலூரான திருப்பதிசாரத்தைச் சேர்ந்த பூதலிங்கம்பிள்ளையை மணம் செய்துகொண்டார். காலஞ்சென்ற பூதலிங்கம் அரசாங்கத்தில் பதவிகள் வகித்தவர். உருக்குத் துறையிலும், நிதித்துறையிலும் செயலாளராகப் பணியாற்றியவர். பிலாய் உருக்காலை நிர்மாணத்தில் இவருக்குப் பெரும் பங்கு உண்டு. கிருத்திகாவின் மகள் மீனா, வேளாண்மை அறிவியலாளர் எம்.எஸ்.சுவாமிநாதனின் மனைவி ஆவார்.  

இந்தியா முழுவதும் பயணம் செய்தவர் கிருத்திகா. இந்தியக் கோயில்கள், கலைகள் போன்றவை குறித்துக் கலைமகளில் பல கட்டுரைகளை எழுதி வந்தார். ஆங்கிலத்தில் மிக அழகாக மேடையில் பேசக்கூடியவர். சம்ஸ்கிருதத்திலும் பெரும்புலமை படைத்தவர். குழந்தைகளுக்காக, இராமாயணம், மகாபாரதம், பாகவதம், என பல ஆங்கில நூல்களை எழுதினார். பாரதியின் வாழ்க்கை வரலாற்றை ஆங்கிலத்தில் எழுதியுள்ளார். இதிகாச மறுஆக்கம், இலக்கிய அறிமுகம், தமிழகச் சிற்பக்கலை ஆகியவற்றைப்பற்றி எழுதியிருக்கிறார். கிருத்திகா எழுதிய *வாசவேச்வரம்* என்ற புதினத்தை சிறீராமன் என்பவர் ஆங்கிலத்தில் மொழிபெயர்த்துள்ளார்.  

விமர்சகர் சிட்டி பெ. கோ. சுந்தரராஜன் மதித்த எழுத்தாளர்களில் கிருத்திகாவும் ஒருவர். கிருத்திகா ஒரு முன்னணி எழுத்தாளராக ஆவதற்குச் சிட்டி உறுதுணையாக இருந்தார். தில்லியிலும், பல்வேறு நகரங்களிலும் வசித்த கிருத்திகா சிட்டிக்கு எழுதிய கடிதங்களும், சிட்டி அவருக்கு எழுதிய பதில் கடிதங்களும் புகழ் பெற்றவை. இவை நூலுருப் பெறவில்லை. கிருத்திகா எழுதிய நூல்களில் 'வாசவேஸ்வரம்' என்னும் நூல் தமிழில் வெளிவ்ந்த மிகச்சிறந்த படைப்புகளில் ஒன்றாக இலக்கிய உலகில் அங்கீகாரம் பெற்றது.  

எழுத்தாளர் கிருத்திகா தனது 93வது அகவையில் 2009, பெப்ரவரி 13 இல் சென்னையில் காலமானார்.  

## எழுதிய ஆக்கங்கள்
### புதினங்கள்
- *புகை நடுவினில்*
- *சத்யமேவ*
- *பொன்கூண்டு*
- *வாஸவேஸ்வரம்*
- *தர்ம ஷேத்ரே*
- *புதிய கோணங்கி*
- *நேற்றிருந்தோம்*

### குறும் புதினங்கள்
- *யோகமும் போகமும்*
- *தீராத பிரச்சனை*

### நாடகங்கள்
- *மனதிலே ஒரு மறு*
- *மா ஜானகி*
# கணிதமும், கட்டிடக்கலையும்

**கணிதமும், கட்டிடக்கலையும்** என்னும் இக்கட்டுரை இவ்விரு துறைகளுக்கும் இடையில் இருக்கும் தொடர்புகளையும், வரலாற்று அடிப்படையில் கட்டிடக்கலையில் கணிதத்தின் பயன்பாடுகளையும் எடுத்துக்காட்டும் ஒரு முயற்சியாகும். கட்டிடக்கலை நீண்ட காலமாகவே கணிதத்துடன் மிக நெருக்கமான தொடர்பைப் பேணி வந்துள்ளது. கட்டிடக்கலை, கணிதத்தின் வளர்ச்சியில் பெருமளவுக்குத் தங்கியிருந்ததனால் மட்டுமன்றி, ஒழுங்கையும், அழகையும் தேடுவதில் இரண்டு துறைகளுக்கும் பொதுவான நோக்கமும் இதற்கான காரணம் ஆகும். கட்டிட அமைப்புக்களின் கருத்துருக்களை விளங்கிக் கொள்வதற்கும் அவை தொடர்பான கணிப்புக்களை மேற்கொள்வதற்கும் கணிதம் மிகவும் இன்றியமையாதது. கட்டிடக் கூறுகள் தமக்கிடையிலும், பரந்த அண்டத்துடனும் இயைபு நிலையைப் பேணுவதற்கான முயற்சியில் பண்டைக்கால நாகரிகங்கள் பல கணித அறிவைப் பயன்படுத்தியுள்ளன. இதற்கு வடிவவியல் பெரிதும் பயன்பட்டுள்ளது.  

கிரேக்கக் கட்டிடக்கலையில் "பொன் விகிதம்" வடிவமைப்பில் முக்கியமான அடிப்படையாக விளங்கியது. எனினும் இது உள்ளுணர்வால் பெறப்பட்டதே. இதன் கணிதம் சார்ந்த அமைப்பின் அடிப்படை 20 ஆம் நூற்றாண்டிலேயே பெறப்பட்டது. இது 1:1.618 என்னும் விகிதத்துக்குச் சமமானது. இந்த விகிதம் மனத்துக்கு மகிழ்வைக் கொடுக்கக் கூடியது என மேல் நாட்டுக் கட்டிடக்கலைக் கோட்பாடுகள் கருதின. இஸ்லாமியக் கட்டிடக்கலையில் 1: √2 என்னும் விகிதம் பயன்பட்டது. இதன்படி தளவடிவம் ஒரு ஒழுங்கான நாற்கோணம் ஆகவும், உயரம், அந் நாற்கோணத்தின் மூலை விட்டத்தின் அளவுக்குச் சமமாகவும் கொள்ளப்பட்டன.
# ஸ்ட்ரோமப்டேலுங்



**ஸ்ட்ரோமப்டேலுங்** , (*Assault detachment*, *Assault section*, *stormtrooper*), புயல் வேகத் தாக்குனர், இப்படைப்பிரிவினரை சுருக்கமாக **எஸ்ஏ** (SA) என அழைக்கின்றனர். ஜெர்மனியின் திடீர்த்தாக்குதல் புரிபவர்கள் என்ற பெயர் பெற்ற அமைப்பினர், ஊர்க்காவல் படைப்பிரிவினராக ஆரம்பகாலத்தில் செயல்பட்டனர். இட்லரின் செல்வாக்கு ஜெர்மனியில் உயர்ந்து கொண்டிருந்த நேரத்தில் இவ்வமைப்பினரின் செயல்பாடு துவங்கியது. இவர்கள் **காவிச்சட்டையர்** (Brown Shirts) எனவும் அழைக்கப்பட்டனர். இவர்கள் சுத்ஸ்டாப்பெல் அமைப்பின் உடை வண்ணத்தில் வேறுபட்டனர் சுத்ஸ்டாப்பெல் உடை கருப்பு வண்ணம் கொண்டது. முதலாம் உலகப் போர் முடிவுற்ற சமயத்தில் இவ்வமைப்பினர் உருவாக்கப்பட்டனர். இதுவே நாசி அமைப்பினரின் முதல் ஊர்க்காவல் படைப்பிரிவாக உருவாக்கப்பட்டது. 1919 ம் ஆண்டில் இவ்வமைப்பு முதல் உலகப்போரில் ஜெர்மானியரின் இராணுவத்திற்கு பெரிதும் உதவியது. பெருங்கூட்டத்துடன் சென்று திடீரென்று பாய்ந்து தாக்கி எதிரியை நிலை குலைய வைத்தனர். இவர்களின் புயல் வேகத்தாக்குதலினால் 1918 ல் நடந்த **கேப்பரிட்டோ போரில்** இத்தாலியருக்கு எதிராக நடந்த போரில் இத்தாலியரின் படைகளை பல மைல்கள் பின் வாங்கச்செய்தது குறிப்பிடத்தக்கது. 1920களில் இப்படையினர் *பொதுவுடமைவாதிகளையும்,* *ஜனநாயக அமைப்பினரையும்* ஒடுக்குவதற்கு பெரிதும் உதவிபுரிந்தனர். இதன் பெயர் அக்டோபர் 5 , 1921 ல் அதிகாரப்பூர்வமாக வெளியிடப்பட்டது. அதுவரை இவர்கள் மறைமுகப் பெயரினாலேயே மற்றும் பல ஜிம்னாசிய விளையாட்டுக் குழுக்களின் பெயர்களில் அரசாங்கத்தின் பார்வையில் இருந்து விலகி செயல்பட்டு வந்தனர்.
# ஆத்திரேலிய ஆங்கிலம்


**ஆத்திரேலிய ஆங்கிலம்** (*Australian English*, **AuE**, **AusE**, **en-AU**) என்பது ஆத்திரேலியாவில் பரவலாகப் பேசப்படும் ஆங்கில மொழியைக் குறிக்கும்.  

ஆத்திரேலியாவில் ஆங்கில மொழியானது 1788 ஆம் ஆண்டில் நியூ சவுத் வேல்சில் (நிசவே) பிரித்தானியக் குற்றவாளிகளின் காலனி நிறுவப்பட்டதில் இருந்து சிறிது காலத்திலேயே பிரித்தானிய ஆங்கிலத்தில் இருந்து வேறுபட ஆரம்பித்தது. இங்கு அனுப்பப்பட்ட பிரித்தானியக் குற்றவாளிகள், லண்டனில் இருந்து கொக்னிகள் உட்படப், பலர் இங்கிலாந்தின் பல்வேறு பெரு நகரங்களைச் சேர்ந்தவர்கள். இவர்களுடன், நிருவாகிகள், இராணுவத்தினர், போன்றோர் தமது குடும்பத்தினருடன் வந்து இணைந்தனர். ஆனாலும், குற்றவாளிகளின் பெரும்பகுதியினர் ஐரியர்கள் ஆவார். இவர்களில் குறைந்தது 25 விழுக்காட்டினர் அயர்லாந்தில் இருந்தும், வேறு பலர் ஆங்கிலம் பேசாத வேல்ஸ், ஸ்கொட்லாந்து ஆகிய பகுதிகளில் இருந்து வந்தவர்கள். பெரும்பாலான குற்றவாளிகள் ஆங்கிலத்தைப் பேசாதவர்கள் ஆவர். ஆங்கிலம் பேசுவோரின் பெரும்பாலானோர் தென்கிழக்கு இங்கிலாந்தைச் சேர்ந்த கொக்னிகள் ஆவர். 72% மக்கள் வீட்டில் இம்மொழியினைப் பேசுகின்றனர்.
# நவீன கட்டிடக்கலை


, நியூ யார்க் நகரம், 1958. பயன்பாட்டிய அழகியலுக்கான ஒரு சிறந்த எடுத்துக்காட்டு.]]  
**நவீன கட்டிடக்கலை** என்பது முதலாம் உலகப் போரைத் தொடர்ந்து வந்த பத்தாண்டுகளில் பல மேற்கு நாடுகளில் எழுந்த ஒரு கட்டிடக்கலைப் பாணியைக் குறிக்கும். சில சமயங்களில் இது அனைத்துலகப் பாணி எனவும் குறிப்பிடப்படுவது உண்டு. நவீனம் என்னும் சொல், நடந்து கொண்டிருக்கும் காலத்தைச் சேர்ந்தவற்றைக் கடந்த காலத்தவற்றிலிருந்து வேறுபடுத்திக் காட்டுவதற்காகவே பொது வழக்கில் பயன்படுத்தப்படுகின்றது. கட்டிடக்கலையிலும், 17 ஆம் நூற்றாண்டில் தொடங்கிய மறுமலர்ச்சிக் கட்டிடக்கலையை அதற்கு முந்திய பாணிகளுடன் ஒப்பிட்டு நவீன கட்டிடக்கலை என்றனர். எனினும், இன்று நவீன கட்டிடக்கலை என்னும் போது அது 20 ஆம் நூற்றாண்டில் உருவாகி வளர்ந்த தனித்துவமானதொரு கட்டிடக்கலைப் பாணியைக் குறிக்கவே பயன்படுகின்றது. இது பொதுவாக 20 ஆம் நூற்றாண்டுக்கு உரியதாகக் கொள்ளப்படினும், நவீன கட்டிடக்கலைக்கான வித்து இந் நூற்றாண்டு தொடங்குவதற்குப் பல பத்தாண்டுகளுக்கு முன்னரே காணப்படுவதாக இன்றைய ஆய்வாளர்கள் கருதுகிறார்கள். எனினும், இதன் தொடக்கம் எதுவென்று அறுதியிட்டுக் கூறமுடியாத நிலையே உள்ளது.  

நவீன கட்டிடக்கலை, பயன்பாடு சார்ந்த வடிவமைப்பு, கட்டிடப்பொருட்களின் அறிவார்ந்த பயன்பாடு போன்ற கொள்கைகளின் அடிப்படையில் உருவானது. இது வரலாற்றுப் பாணிகளைப் பின்பற்றுவதையும், அழகூட்டல் அணிகளைப் பயன்படுத்துவதையும் கைவிட்டு, கட்டிடப்பொருட்களினதும், கட்டிட வடிவங்களினதும் உள்ளார்ந்த அழகியல் தன்மைகளை வெளிக்கொண்டு வருவதற்கு முக்கியத்துவம் கொடுத்தது. இதனால் நவீன கட்டிடக்கலை, கட்டிடங்களுக்கு எளிமையான வடிவத்தைக் கொடுத்தது.  

## தொடக்கமும் வளர்ச்சியும்
சில வரலாற்றாளர்கள், நவீன கட்டிடக்கலையின் வளர்ச்சியை ஒரு சமூகவியல் நிகழ்வாகக் கருதுகின்றனர். அவர்கள் இதனை நவீனத்துவ இயக்கங்களோடும், அறிவொளி இயக்கங்களோடும் தொடர்புபடுத்துகிறார்கள். அவர்களுடைய கருத்துப்படி நவீன பாணி சமூக, அரசியல் புரட்சிகளினால் உருவானது. வேறு சிலர் இது முக்கியமாக தொழில்நுட்ப, பொறியியல் காரணிகளினாலேயே உந்தப்பட்டதாகக் கருதுகின்றனர்.  

தொழிற் புரட்சியைத் தொடர்ந்து புதிய தொழில்நுட்ப வளர்ச்சிகள் கட்டிடக்கலை தொடர்பில் புதிய வாய்ப்புக்களை உருவாக்கும் சாத்தியங்கள் இருந்தன. இதனால், 19 ஆம் நூற்றாண்டின் நடுப் பகுதியில் இருந்தே இவ் வளர்ச்சிகளைக் கோட்பாட்டு அடிப்படையிலும், நடைமுறையிலும் கட்டிடக்கலையில் பயன்படுத்துவதற்கான முயற்சிகள் மேற்கொள்ளப்பட்டு வந்தன. கண்ணாடி, இரும்பு, காங்கிறீட்டு போன்ற பொருட்களின் உற்பத்தி தொடர்பாக ஏற்பட்ட முன்னேற்றங்கள் அவற்றைக் கட்டிடக்கலையில் பயன்படுத்துவதற்கான வாய்ப்புக்களை வழங்கின. 1851 ஆம் ஆண்டில் கட்டப்பட்ட ஜோசேப் பாக்ஸ்ட்டனின் கிறிஸ்டல் மாளிகை கண்ணாடி, இரும்பு ஆகியவற்றைப் பயன்படுத்திய தொடக்க கால எடுத்துக்காட்டு ஆகும். 19 ஆம் நூற்றாண்டின் இறுதிப் பத்தாண்டுகளில், இரும்பை, அமைப்புச் சட்டகங்களாகப் பயன்படுத்திப் பல கட்டிடங்கள் உருவாயின. 1883-1885 ஆம் ஆண்டுக் காலப்பகுதியில் கட்டப்பட்ட வில்லியம் லே பாரன் ஜென்னி என்னும் கட்டிடக்கலைஞரின் ஹோம் இன்சூரன்ஸ் கட்டிடம் இரும்பினால் கட்டப்பட்ட ஒரு கட்டிடமாகும். 1889 ஆம் ஆண்டில் பாரிசில் கட்டப்பட்ட ஈபெல் கோபுரமும் இரும்பைக் கட்டிடங்களில் பயன்படுத்துவதில் ஏற்பட்ட ஒரு திருப்புமுனையாக விளங்கியது.  

### பயன்பாட்டியம்
நவீன கட்டிடக்கலையின் முக்கிய அம்சங்களில் ஒன்று பயன்பாட்டியக் கொள்கை (functionalism) ஆகும். லூயிஸ் ஹென்றி சலிவன் என்னும் கட்டிடக்கலைஞர் பயன்பாட்டியக் கொள்கையைக் கட்டிடக்கலையில் அறிமுகப்படுத்தினார்.
# டார்வின் நாள்



**டார்வின் நாள்** (*Darwin Day*) என்பது ஒவ்வோர் ஆண்டும் பெப்ரவரி 12 ஆம் நாளன்று கொண்டாடப்பட்டு வருகிறது. இந்நாளிலேயே 1809 ஆம் ஆண்டில் பரிணாமத் தத்துவத்தை உலகுக்கு அளித்த சார்ல்ஸ் டார்வின் பிறந்தார். அறிவியலையும் அறிவியலை மேம்படுத்தவும் உதவிய டார்வினின் பணிகளை இந்நாளில் நினைவு கூருகிறார்கள்.
# ஹைன்ரிச் ஹிம்லர்


**ஹைன்ரிச் லுயிட்போல்ட் ஹிம்லர்** (அக்டோபர் 7, 1900- மே 23, 1945) என்ற முழுப்பெயர் கொண்ட *இம்லர்* நாசி ஜெர்மன் அரசியலில் மிக முக்கியப்பங்கு வகித்தவர். இவர் உடன் இருந்த மற்ற அரசியல் தலைவர்களுட்ன ஒப்பிடுகையில் இவர் அதிக அரசியல் பலம் கொண்டவர் இட்லரின் மதிப்புக்குரியவர். *எஸ் எஸ்* படைப்பிரிவின் தளபதியாக, ரெய்க்ஸ் பியூரர் எஸ் எஸ் ஆக பதவி வகித்தவர். இவர் ஆளுமையின் கீழ்தான் ஜெர்மனியின் அனைத்து நாசிச் சிறைச்சாலைகளும் இயங்கின. இவர் ரோமானியர்களையும், யூதர்களையும் கொன்று குவித்ததின் எண்ணிக்கை *2 இலட்சத்திலிருந்து 60 இலட்சம் வரை நீள்கிறது*. அது மட்டுமில்லாமல் *போர்க்கைதிகளையும், பொதுவுடமைவாதிகளையும், புரட்சியாளர்களையும், ஒரினச்சேர்க்கையில் ஈடுபடுவர்களையும், மன நலம் குன்றியவர்கள்* என்று இவர் கொன்றவர்களின் எண்ணிக்கை 40 இலட்சமாகும். உலகப்போரின் முடிவில் இவர் மீதுள்ள குற்றங்களை கைவிடுவதென்றால் சரணடைவதாக நேசநாட்டுப் படையினருக்கு நிபந்தனை விதித்தார். பின்னர் பிரித்தானியப் படையினரால் கைது செய்யப்பட்டு மே 23, 1945 ல் நியூரம்பெர்க் தீர்ப்பாயத்தின் முன் நிறுத்தப்பட்டார் அங்கு ஆணையத்திற்கு பதிலளிக்குமுன் சயனைட் நஞ்சை உட்கொண்டு தற்கொலை புரிந்தார்.  

## ஆரம்பகால வாழ்க்கை

**ஹைன்ரிச் லுயிட்போல்ட் ஹிம்லர் முன்னிச்சில் அக்டொபர் 7, 1900 நடுத்தர உரோமன் கத்தோலிக்கக் குடும்பத்தில் பிறந்தார். இவரது தந்தை ஜோசப் ஹெம்ஹார்டு ஹிம்லர் ஓர் ஆசிரியராவார். இவரது தாய் அன்னா மரியா ஹிம்லர். இவருக்கு எப்ஹார்டு லுத்விக், எர்னஸ்டு எர்மன் எனும் இரு சகோதரர்கள் இருந்தனர்.**
# விக்கிப்பீடியா:முதற்பக்கக் கட்டுரைகள்/பெப்ரவரி 15, 2009


**ஆஸ்திரேலியத் தமிழர்** எனப்படுவோர் தமிழ்ப் பின்புலத்தைக் கொண்டு ஆஸ்திரேலியாவில் வசிப்பவர்கள். தமிழ் ஆஸ்திரேலியர்களின் எண்ணிக்கை 1971 இல் 202 ஆக இருந்து 1991 இல் 11,376 ஆகவும், 2001 இல் 24,067 ஆகவும் உயர்ந்தது. இலங்கையில் ஏற்பட்ட அரசியல் யுத்த சூழ்நிலை காரணமாகவும் பொருளாதார நோக்கிலும் 1983 இலிருந்து பெருமளவில் தமிழர்கள் இங்கு குடியேறத் தொடங்கினர். இலங்கையை விட இந்தியா, தென்னாபிரிக்கா, மலேசியா, சிங்கப்பூர் போன்ற நாடுகளிலிருந்தும் வசதி வாய்ப்புகளை எதிர்பார்த்து அவுஸ்திரேலியாவில் குடியேறினர்.  

---
**தென்னாபிரிக்காவின் இனவொதுக்கல்** என்பது, 1948 ஆம் ஆண்டுக்கும், 1990 ஆம் ஆண்டுக்கும் இடையில் தென்னாபிரிக்காவில் ஆட்சியில் இருந்த தேசியக் கட்சி அரசால் நடைமுறைக்குக் கொண்டுவரப்பட்ட சட்ட அடிப்படையிலான இனவாரித் தனிமைப்படுத்தல் முறையைக் குறிக்கும். இனவொதுக்கல் சட்டம், குடிமக்களையும், நாட்டுக்கு வருகை தந்திருப்போரையும், கறுப்பர், வெள்ளையர், நிறத்தவர், இந்தியர், ஆசியர் எனப் பல்வேறு இனக்குழுக்களாகப் பாகுபடுத்தியது. தென்னாபிரிக்கக் கறுப்பினத்தவரின் குடியுரிமை நீக்கப்பட்டது. பின்னர் பல ஆண்டுக்காலக் கறுப்பின மக்களின் போராட்டத்தை அடுத்து 1994 ஆம் ஆண்டு தென்னாபிரிக்காவில் முதன் முதலாக அனைத்து மக்கள் வாக்குரிமை அடிப்படையில் தேர்தல் இடம்பெற்றது.
# மாபோ எதிர் குயின்ஸ்லாந்து

***மாபோ எதிர் குயின்ஸ்லாந்து*** (*Mabo v Queensland*) என்பது ஆஸ்திரேலியாவில் உயர் நீதிமன்றத்தினால் 1992, ஜூன் 3 ஆம் நாள் தீர்ப்புக் கூறப்பட்ட புகழ் பெற்ற ஒரு வழக்காகும். இப்புகழ் பெற்ற தீர்ப்பை அடுத்து 1788 ஆம் ஆண்டு முதல் ஐரோப்பியக் குடியேற்றம் ஆரம்பிக்கப்பட்ட காலத்தில் இருந்து நடைமுறையில் இருந்து வந்த *terra nullius* (வெற்று நிலம் - எவருக்கும் சொந்தமில்லாத நிலம்) என்ற கொள்கை இல்லாமல் செய்யப்பட்டு, தலைமுறைகளாக நிலம் வைத்திருந்த (native title) ஆஸ்திரேலியப் பழங்குடியினருக்கு நில உரிமை வழங்கப்பட்டது.  

டொரெஸ் நீரிணையின் மரே தீவுகளைச் சேர்ந்த மீரியாம் பழங்குடிகளான எடி மாபோ மற்றும் டேவிட் பாசி, ஜேம்ஸ் ரைஸ் ஆகியோர் நிலத்தில் உரிமை கொண்டாட சட்டப்படி உறுதிப்பத்திரம் எதுவும் தம்மிடம் இல்லாவிடினும் சந்ததி சந்ததியாகத் தான் வாழ்ந்த மண் தனக்கே உரித்தானது என 1982 ஆம் ஆண்டில் உச்ச நீதிமன்றத்தில் குயின்ஸ்லாந்து மாநில அரசுக்கு எதிராக வழக்கைத் தாக்கல் செய்திருந்தனர்.
# மெரியாம் மக்கள்

**மெரியாம் மக்கள்** (*Meriam people*) எனப்படுவோர் ஆஸ்திரேலியாவின் வடமுனையில் அமைந்துள்ள டொரெஸ் நீரிணைத் தீவுகளின் கிழக்குத் தீவுகளில் ஒன்றான *மெர்* எனப்படும் மறி தீவில் வாழும் ஆஸ்திரேலியப் பழங்குடி மக்கள் ஆவர்.  

மெரியாம் மக்கள் 1992 ஆம் ஆண்டின் புகழ் பெற்ற மாபோ எதிர் குயின்ஸ்லாந்து வழக்கை அடுத்து பெரிதும் பேசப்பட்டனர். எடி மாபோ என்பவர் குயின்ஸ்லாந்து மாநில அரசுக்கு எதிராக இவ்வழக்கைத் தாக்கல் செய்து வெற்றி பெற்றார். இத்தீர்ப்பை அடுத்து ஆஸ்திரேலியப் பழங்குடிகளின் பாரம்பரிய நிலங்கள் அவர்களுக்கே உரியது என அங்கீகரிக்கப்பட்டது.  

மெரியாம் மக்கள் பொதுவாக தோட்டக் கலையையே தமது தொழிலாகக் கொண்டிருந்தாலும், அனைத்து மெரியாம் மக்களும் கடல் உரிமையைக் கொண்டிருக்கின்றனர். தீவுகளில் 60 கிமீகள் வடக்கேயும் மேற்கேயும் மீன்பிடித் தொழிலை தமது உரிமைகளாக வைத்திருக்கின்றனர்.
# கரு

**கரு** எனும் சொல்லுக்கான வரைவிலக்கணத்தைப் பார்த்தால், வெளித் தெரியாத அல்லது தெரிந்த ஒன்றின் உட்பொருள் என்று கொள்ளலாம். மூலப் பொருளாகவும் கொள்ளலாம்.  

- கரு (உயிர்)
- எண்ணக்கரு
- கரு (உயிரணுவியல்)

## பேச்சின் கரு
ஒருவர் பேசும் பொழுது குறிப்பிட்ட நபரின் பேச்சின் போக்கு எவ்விதமாக இருந்தப் போதிலும் அப்பேச்சின் உள்நோக்கம் அல்லது அவரது பேச்சு எதனை மையப்படுத்தியதாக இருக்கின்றதோ, அதனை “பேச்சின் கரு” எனலாம். இங்கே பேச்சின் உட்பொருளை “பேச்சின் கருப் பொருள்” என்றழைக்கப்படுகின்றது.  

பேசுவோரைப் பொருத்தும் பேசும் பொருளைப் பொருத்தும் பேச்சின் உற்பொருள் "**கரு**" வெளிப்படையானதாகவோ வெளிப்படையற்றதாகவோ இருக்கலாம்.
# சுயமரியாதைத் திருமணம்


சாத்திரங்கள், சாதகங்கள் பார்க்காமல், சடங்குகளுக்கு முக்கியத்துவம் தராமல், ஆடம்பரம் இல்லாமல், தமிழ் மொழியில் நடத்தப்படும் திருமணம் **சுயமரியாதைத் திருமணம்** ஆகும்.  

## வரலாறு
இந்தியாவில் இந்து மதத்தைக் கடைப்பிடிப்பவர்கள் மணமக்களில் ஒருவருக்கொருவர் பேசிக் கொள்ளாமலேயே மணமக்களின் பெற்றோர்களால் மட்டும் முடிவு செய்யப்பட்டு திருமணம் நடைபெற்று வந்தது. இத்திருமணம் புரோகிதர்களைக் கொண்டு பல சடங்குகளைச் செய்து நடத்தி வைக்கப்பட்டது. இப்படி செய்யப்படும் திருமணத்தில் பெண் ஆணுக்குக் கட்டுப்பட்டவராகவும், கணவனுக்கு உடலில், மனத்தில் எந்தக் குறைபாடுகள் இருந்தாலும் கடைசி வரை கணவனைக் காப்பாற்றும் விதமாக மனைவி கணவனுடனேயே இருக்க வேண்டும் என்கிற கட்டாயமும் இருந்தது. இந்தக் கட்டுப்பாடுகளை முதன் முதலில் தகர்த்து புதிய சுயமரியாதைத் திருமணங்கள் தமிழ்நாட்டின் பகுத்தறிவுத் தந்தையாகப் போற்றப்பட்ட பெரியார் ஈ.வே.ராமசாமி அவர்களால் அறிமுகப்படுத்தப்பட்டது.  

## சட்டம்
1955 ஆம் ஆண்டில் இந்தியப் பாராளுமன்றத்தில் நிறைவேற்றப்பட்ட இந்து திருமணச் சட்டத்தின் ஒரு திருத்தமாக தமிழ்நாட்டின் முதலமைச்சர் ஆக இருந்த அறிஞர் அண்ணா இதற்கான மசோதாவை தமிழ்நாடு சட்டமன்றத்தில் கொண்டு வந்தார். இது சட்டமன்ற விவாதத்திற்குப் பின்பு அப்போதிருந்த சட்டமன்ற அவை, மேலவை ஆகிய இரண்டு அவைகளிலும் நிறைவேற்றப்பட்டு இந்தியக் குடியரசுத் தலைவர் ஒப்புதலுக்கு அனுப்பப்பட்டு 17-01-1968ல் குடியரசுத் தலைவர் ஒப்புதல் பெற்று 20-01-1968ல் அரசிதழில் வெளியிடப்பட்டு சட்ட வடிவமாக்கப்பட்டது.
# ஜோசப் கோயபெல்ஸ்

**பால் யோசப் கோயபெல்ஸ்** (Paul Joseph Goebbels) (29 அக்டோபர் , 1897 – 1 மே , 1945) செருமனியின் மிக முக்கிய அரசியல்வாதிகளுள் ஒருவர். அடால்ப் இட்லருக்கு மிக நெருக்கமானவர்களில் ஒருவராக விளங்கிய இவர் 1933 முதல் 1945 வரையுள்ள காலத்தில் செருமானிய ரெய்க் அமைச்சரவையின் மனிதவள மேம்பாடு மற்றும் கொள்கை பரப்பு அமைச்சராக பதவி வகித்தவர்.  

இவர் 1921இல் ஏடல்பெர்க் பல்கலைக்கழகத்தில் *18ஆம் நூற்றாண்டின் நாடகக் கதைகளை* ஆய்வறிந்ததின் வாயிலாக முனைவர் பட்டம் பெற்றவர். தன் உணர்ச்சிமிகு பேச்சாற்றலின் மூலம் செருமனிக்கு யூதப்பகைமையை உணர்த்தியமைக்காக அறியப்படுகிறார். இவரின் யூதப்பகைமைக்குச் சான்றாக கிரிஸ்டல்நாக்ட் (**கிரிஸ்டல் நைட்-Crystal Night**) கொடூர நிகழ்வு குறிப்பிடப்படுகிறது. இவர் பல புதினங்களையும், நாடகங்களையும் எழுதியுள்ளார். ஆனால் அவற்றை வெளியிட எந்த பதிப்பகத்தாரும் முன் வரவில்லை.  

இவரின் கருத்துக்கள் பொதுவுடமைவாதிகளையும், சோசலிசவாதிகளையும் எதிர்ப்பதாகவும், ஸ்ட்ரோமப்டேலுங் *எஸ் ஏ* அமைப்பினரை ஆதரிப்பதாகவும் அமைந்தன. 1923 இல் நாட்சி அரசியலில் நுழைந்த இவர் 1928 களில் மிக உயர்ந்த அதிகாரத்தில் உள்ளவராக மதிக்கப்பட்டார். அதன் பின் 1933 இல் இட்லர் அரசு பதவியில் அமர்ந்த பொழுது கொள்கை பரப்பு அமைச்சராக பதவியில் அமர்ந்தார்.  

இரண்டாம் உலகப்போரில் செருமானியர் பலரை போரில் பங்குபெற வைத்ததில் இவருக்கு பெரும் பங்கு உண்டு. 1943ஆம் ஆண்டில் அச்சு நாடுகளுக்கு எதிராக உலகநாடுகள் திரும்புகையில் அவற்றுக்கு எதிராக செருமானியர் திரும்புமாறு தன் பரப்புரை மூலம் ஒன்று திரட்டினார் என்று கூறப்படுகிறது.  
## மரணம் பற்றிய சர்ச்சைகள்
கோயபெல்ஸ், இட்லரின் இறுதி நாட்களில் அவர் இறக்கும் வரை உடனிருந்தார். இட்லர் இவரைத் தனக்குப் பின்வரும் அதிகாரப்பூர்வ வேந்தராக அறிவித்துவிட்டு இறந்தார். அவர் இறந்தபின் கோயபெல்ஸ் 1 மே, 1945 அன்று தன் மனைவி மகதா, ஆறு குழந்தைகளுடன் தற்கொலை செய்து கொண்டார். இவர் இறப்பு பற்றி பலவிதங்களில் பேசப்படுகிறது.  

முதலில் ஆறு குழந்தைகளுக்கும் மார்பின் என்ற மயக்க மருந்து கொடுக்கப்பட்டு பின் அவர்களின் வாயில் அவர் மனைவி சயனைட் நஞ்சை திணித்ததாகக் கூறப்படுகிறது. பிறகு, அவர் மனைவி சயனைட் நஞ்சை உட்கொண்டார் எனவும் கோயபெல்ஸ் இட்லரைப் போல் துப்பாக்கியால் சுட்டுத் தற்கொலை செய்து கொண்டார் எனவும் பல்வேறு நிச்சயமற்ற தகவல்கள் தெரிவிக்கின்றன.  

*எஸ் எஸ்* காவலரை சுடச்சொல்லி ஆணையிட்டு, அக்காவலரால் சுடப்பட்டு இறந்ததாகவும் கூறப்படுகிறது. இவர்களின் இறப்பின் மர்மத்தைத் தழுவி *டவுன்பால்* (Downfall) என்ற திரைப்படம் வெளிவந்துள்ளது.  
## பிரச்சார வியூகங்கள்
அவருடைய புகழ்பெற்ற பிரசார வியூகத்தால் வரலாற்றில் நினைவு கூறப்படுகிறார். அதன் காரணத்தை அவரின் இந்தப் பேச்சின் மூலம் உணரலாம்:  

*"எவ்வளவு பெரிய பொய்யானாலும் திரும்பத் திரும்ப சொல்வதன் மூலம் மக்கள் நாளடைவில் நம்பத் தொடங்கி விடுவார்கள்." *  

* "அரசியல், பொருளாதார, மற்றும் ராணுவ விளைவுகளை மக்களிடமிருந்து அரசாங்கம் மறைப்பதன் மூலம், பொய்யை குறிப்பிட்ட காலம் வரை காப்பாற்றலாம். உண்மை தான் பொய்க்கு எதிரி, அதே போல, உண்மை தான் அரசாங்கத்தின் மிகப்பெரிய எதிரி என்பதால், அதிருப்தியை அடக்க எல்லா அதிகாரங்களையும் பிரயோகிப்பது அரசாங்கத்திற்கு மிகவும் அவசியமாகிறது." *
# பாமினி சுல்தானகம்


**பாமினி சுல்தானகம்** (*Bahmani Sultanate*) என்பது இந்திய தக்காணப் பகுதியில் அமைந்த ஒரு இசுலாமியச் சுல்தானகம் ஆகும். மேலும் இதுவே தென்னிந்தியாவில் அமையப்பெற்ற முதல் சுதந்திர மற்றும் ஒரே சியா இசுலாம் பேரரசு ஆகும்.  

## வரலாறு

டெல்லி சுல்தான் முகம்மது பின் துக்ளக்கின் ஆட்சி காலத்தில் தக்காண பகுதிக்கு ஆளுநராக நியமிக்கப்பட்டவர் அலாவுதீன் ஹாசன் பாமினி ஷா என்பவர். தாஜிய-பாரசீக வம்சத்தில் வந்த இவர் 1347ம் ஆண்டு ஆகஸ்ட் 3ம் நாள் டெல்லி சுல்தானை எதிர்த்து, தனது ஆளுகைக்கு உட்பட்ட பகுதிகளை தனி சுதந்திர அரசாக அறிவித்தார். இதன் பிறகு 1425ம் ஆண்டு வரை அஸன்பாத் (இன்றைய குல்பர்கா) நகரை தலைநகரமாக கொண்டு பாமினி சுல்தான்கள் ஆண்டு வந்தார்கள். 1425ம் ஆண்டு தலைநகர் முகம்மதாபாத் (இன்றைய பைதர்) நகருக்கு மாற்றப்பட்டது.  

இதன் பிறகு இந்த பேரரசு, விஜயநகர பேரரசால் கட்டுப்படுத்தப்பட்ட போதிலும், முகம்மது கவுன் (1466 - 1481) ஆட்சி காலத்தில் தனது உச்சத்தை அடைந்தது. இவரது காலமே பாமினி பேரரசின் பொற்காலமாக விளங்கியது. இதற்கு பிறகு தனது வீழ்ச்சியை அடையத்தொடங்கிய இந்த பேரரசு 1518ம் ஆண்டு ஐந்து பகுதிகளாக பிரிந்தது. அவைகள் அகமதுநகர் சுல்தானகம், கோல்கொண்டா சுல்தானகம், பிஜப்பூர் சுல்தானகம், பீதர் சுல்தானகம் மற்றும் பேரர் சுல்தானகம் ஆகும். இந்த ஐந்து சுல்தானகங்கள் பின்னாளில் தக்காணத்து சுல்தானகங்கள் என அழைக்கப்பட்டன.  

### பாமினி சுல்தான்கள்
பாமினி சுல்தான்கள், தென்னிந்தியப் பகுதிகளை 191 ஆண்டுகள் ஆண்டனர். பொதுவாக இவர்களின் ஆட்சியில் சமயச்சார்பின்மை காணப்பட்டது.அவர்களின் பெயர்களுக்கு பின்வரும் சா(shah=ஷா) என்பது மரபுப் பெயராகும்.  
#### தலைநகரம்1

- இந்திய நாட்டின் கருநாடக மாநிலத்திலுள்ள குல்பர்கா ( 75 ஆண்டுகள் )
- எட்டு சுல்தான்கள், இதனைத் தலைநகராகக் கொண்டு ஆண்டனர்.

1. அலாவுதின் பாமன் சா - கி.பி. 1347 - 1358  

2. முதலாம் முகம்மது ஷா - கி.பி. 1358 - 1375  

3. அலாவுதின் முசகிது சா - கி.பி. 1375 - 1378  

4. தாவுத் சா I - கி.பி. 1378 - 1378  

5. இரண்டாம் முகம்மது சா - கி.பி. 1378 - 1397  

6. கியாசுதின் தோமதன் சா - கி.பி. 1397 - 1397  

7. சம்சுதின் தாவுத் சா II - கி.பி. 1397 - 1397  

8. தசிவுதின் பைரோசு சா - கி.பி. 1397 - 1422  

#### தலைநகரம்2

- பத்து சுல்தான்கள், பைதர் நகரத்தை தலைநகராகக் கொண்டு ஆண்டனர்.

9. சிகாபுதின் அகம்மது சா I - கி.பி. 1422 - 1436  

10. அலாவுதின் அகம்மது சா II - கி.பி. 1436 - 1458  

11. அலாவுதின் உமாயுன் சா - கி.பி. 1458 - 1461  

12. நிசாமுதின் அகம்மது சா III - கி.பி. 1461 - 1463  

13. சம்சுதின் முகம்மது சா III - கி.பி. 1463 - 1482  

14. சிகாபுதின் மமூத் - கி.பி. 1482 - 1518  

15. அகம்மது சா IV - கி.பி. 1518 - 1520  

16. அலாவுதின் சா - கி.பி. 1520 - 1523  

17. வைவுல்லா சா - கி.பி. 1523 - 1526  

18. கலீம்வுல்லா சா - கி.பி. 1526 - 1538  

## கலாச்சாரம்
வின் மசூதி|]]  
சியா முஸ்லீம்களான பாமினி சுல்தான்கள், இரானிய மன்னர் பரம்பரையான பாமான் வம்சத்தில் வந்தவர்கள் எனக்கருதப்படுகிறது. இவர்கள் பெரும்பாலும் பாரசீக மொழி பேசும் பாரசீகப் பண்பாட்டையே பின்பற்றினார். இவர்களது காலத்தில்தான் பாரசீக கலாச்சாரம் இந்தியாவில் பரவத் தொடங்கியது.  

## இதையும் காண்க
- தக்காணத்து சுல்தானகங்கள்
- அகமதுநகர் சுல்தானகம்
- கோல்கொண்டா சுல்தானகம்
- பிஜப்பூர் சுல்தானகம்
- பீதர் சுல்தானகம்
- பேரர் சுல்தானகம்
- ஹைதராபாத் நிஜாம்
- மராட்டியப் பேரரசு
# கிரிஸ்டல்நாக்ட்



**கிரிஸ்டல்நாக்ட்** (Krystallnacht)**கிரிஸ்டல் நைட்** (*Crystal Night*) அல்லது **உடைந்த கண்ணாடி சில்லுகளின் இரவு** (the night of Broken Glass) எனப்பொருள்படும் இச்சம்பவம் நாசி ஜெர்மனியில் 1938 , நவம்பர் 9 இரவு முதல் நவம்பர் 10 ந்தேதி விடியற்காலை வரை நடந்த ஒரு கொடூரச்சம்பவத்தைக் குறிக்கும் சொல்லாகும். இவ்விரவில்தான் *91 யூதர்கள்* கொல்லப்பட்டனர் மற்றும் *25000* த்திலிருந்து *30000* பேர் வரை கைது செய்யப்பட்டு [[நாசி கைதிகள் சிறைச்சாலைகளில் அடைக்கப்பட்டனர். இது **நவம்பர் நிகழ்வு** என்றும் ஜெர்மனியில் கூறப்படுகிறது. நாசி இட்லரின் யூதபகைமைக் கொள்கையின் காரணமாக இந்நிகழ்வுகள் நடந்தேறின. இந்த ஒரு இரவில் *200 * யூத தொழுகைக் கூடங்கள் அழிக்கப்பட்டன. அவர்களுடைய உடைமைகள் மற்றும் செல்வங்கள் சூறையாடப்பட்டன. அவர்கள் சுயத்தொழில் புரிபவராயிருந்தாலும் யூதாரல்லாவதவரின் கீழ்தான் அந்தத் தொழில் புரியவேண்டும் என கட்டளைகள் இடப்பட்டன. இந்த இனப்படுகொலை நிகழ்வு இந்த இரவில் தான் நடைபெற்றது.
# விக்கிப்பீடியா:அணுகப்பட்ட தமிழ் அமைப்புகள்

**'''அணுகப்பட்ட தமிழ் அமைப்புகள்'''**

| அமைப்பு | இடம் | அணுகப்பட்ட திகதி | பதில் | செயற்பாடு | அணுகியவர் |  |
| --- | --- | --- | --- | --- | --- | --- |
| ஹொங்கொங் தமிழ் இலக்கிய வட்டம் | ஹொங்கொங் | பெப்ரவரி, 2009 | பதிலில்லை | __ | அருண் |  |
| உத்தமம் | பன்னாடுகள் | 2009 | பதிலில்லை | __ | ரவி |  |
| தமிழ்ஸ்டூடீயோ | சென்னை | பெப்ரவரி, 2009 | முடியும் | பெப்ரவரி 20 குறுப்பட பட்டறையில் கலந்து, மேலும் அலசல் | ரவி, கார்த்திக், நற்கீரன் |  |
| கொழும்பு இந்துக் கல்லூரி | கொழும்பு, இலங்கை | சனவரி, 2009 | பதிலில்லை | __ | நற்கீரன் |  |
| தமிழா குழு | பெங்களூர் | சனவரி, 2009 | முடியும் | பெங்களூரு தமிழ் விக்கிப்பீடியா அறிவகம் | ரவி,சுந்தர், |  |
| சென்னை விக்கிப்பீடியா அறிவகம் | சென்னை | சனவரி, 2009 | முடியும் | சென்னை தமிழ் விக்கிப்பீடியா அறிவகம் | ரவி, சுந்தர், கணேஷ்,நற்கீரன் |  |
| தமிழம் | தமிழ்நாடு | சனவரி, 2009 | பதிலில்லை | __ | நற்கீரன் |  |
| கணித்தமிழ்ச் சங்கம் | தமிழ்நாடு | சனவரி, 2009 | பதிலில்லை | __ | நற்கீரன் |  |
| தமிழ்ப் பேரவை இந்திய அறிவியல் நிறுவனம் | கர்நாடகா | சனவரி, 2009 | முடியும் | மார்ச்சு 21, 2009 பெங்களூர் இந்திய அறிவியல் நிறுவனம் தமிழ் விக்கிப்பீடியா பட்டறை | கார்த்திக்,சுந்தர் |  |
| வட அமெரிக்கத் தமிழ்ச் சங்கப் பேரவை | ஐக்கிய அமெரிக்கா | மே, 2008 | முடியும் | பயற்சிப் பட்டறையில் அறிமுகம், விழா மலரில் கட்டுரை | நற்கீரன் | } |
# ஒப்புமை குறிகை

**ஒப்புமை குறிகை** என்பது ஒரு தொடர் குறிப்பலையின் கணியத்தின் நேர மாறி பண்பு இன்னுமொரு கணியத்தின் நேர மாறிப் பண்புடன் ஒப்பிட்டு பதியப்படும் குறிப்பலை ஆகும்.  

எ.கா ஒரு ஒலியால் ஒரு ஒலிவாங்கியின் மென்றகடில் (diaphragm) ஏற்படும் அழுத்த வேறுபாடே அதற்கு ஒப்ப மின்னழுத்த அல்லது மின்னோட்ட வேறுபாடுகளை மின்சுற்றில் ஏற்படுத்தி அந்த ஒலியைப் பதிவு செய்கிறது. ஆகையால் மின்னழுத்த குறிப்பலை ஒப்புமை குறிப்பலை எனப்படுகிறது.
# குறிகை

**குறிகை** என்பது நேரம், இடம் அல்லது வேறு எதாவது சாரா மாறிகளுடன் மாறும் ஒரு கணியம். நகர்வு, ஒலி, படம், நிகழ்படம் என பலதரப்பட்டவை குறிப்பலைகள் ஆகும்.  

## கணித விபரிப்பு
கணித முறையில் ஒரு குறிப்பலை ஒன்று அல்லது ஒன்றுக்கு மேற்பட்ட சாரா மாறிகளின் சார்பு  

ஆகும்.  
எளிய கணித எடுத்துக்காட்டுக்கள்:  
:<math>\operatorname{Sig1}(t) = 10t \!</math>  
:<math>\operatorname{Sig2}(t, x) = 10t + 20x \,\!</math>  

ஒலிக் குறிப்பலை எடுத்துக்காட்டு:  
: <math> \sum_{i=1}^\N A_i(t) sin[2\pi Fi(t)t + \theta_i(t)] </math>,  
இங்கு <math> Ai(t)</math> <math> Fi(t) </math> <math> \theta_i(t) </math> ஆகியவற்றை ஒலிக்  

குறிப்பலையின் வீச்சு, அதிர்வெண், தறுவாய் ஆகியவற்றின் சார்புகளாக கொள்ளலாம்.
# யூத தொழுகைக் கூடம்



, எருசலேம்]]  
**தொழுகைக் கூடம்** (*Synagogue*; ) என்பது யூதர்கள் அல்லது சமாரியர்கள் இறைவேண்டல் புரியும் இடத்தைக்குறிக்கும். இது இறை வணக்கம் செலுத்துதற்குறிய (House of Assembly or Prayer Hall) பெரிய அறை அல்லது சில நேரங்களில் சமூகக்கூட்டங்கள் நடக்கும் இடங்களையும் குறிக்கலாம்.  

யூத மதத்தில் *10 யூதர்கள்* (மின்யான் [*Minyan*]) ஒன்று கூடும் அல்லது வழிபடும் இடங்களை *தொழுகைக் கூடம்* என்று அழைக்கும் வழக்கம் அக்காலத்தில் இருந்தது. யூதர்களின் பல்வேறு இனங்களில் வழிபாட்டுத் தலங்களை பல்வேறு சொற்கள் கொண்டு அழைக்கும் வழக்கம் அக்காலத்தில் நிலவி வந்தது. ஆங்கிலம் பேசும் நாடுகளில் யூதர்கள் எத்தீஸ் மொழியில் *ஷுல்* (*shul*, செப வீடு) எனவும், ஸ்பானிய மற்றும் போர்ச்சுகீசிய யூதர்கள் *இஸ்நோகா* (esnoga) என்றும் பாரசீகம் மற்றும் கரெய்ட் யூதர்கள் அரமேய மொழி தழுவிய *கெனிசா* என்ற சொல்லையும் *தொழுகைக் கூடம்* என்ற பொருளில் அழைத்து வந்தனர். அரபு மொழி யூதர்கள் *நிஸ்* (Knis) என்று அழைத்துவந்தனர். கிரேக்கச் சொல்லான *சினகாக்* (*synagogue*) ஆங்கிலத்திலும் (இடாய்ச்சு மொழி, பிரெஞ்சு மொழி ஆகியவற்றிலும்) அவ்வாறே பயன்படுத்தப்படுகிறது  

கடவுளிடம் இருந்து மோசே சினாய் மலையில் இருந்து பெறப்பட்டதாக விவிலியத்தில் குறிப்பிடப்படும் பத்துக் கட்டளைகளில் தொழுகைக் கூடம் பற்றிய தகவல்கள் குறிப்பிடப்பட்டுள்ளன.  


## Further Readings
- 
- Young, Penny (2014). Dura Europos: A City for Everyman. Diss, Norfolk: Twopenny Press. .
# வெடிப்பதிர்வு கடத்தி


**வெடிப்பதிர்வு கடத்தி** (Detonating cord, detonation cord, detacord, det. cord, detcord, primer cord அல்லது sun cord) என்பது உயர் ஆற்றல் வெடிமருந்துத் தொகுதிகளுக்கிடையில் அதிர்வைக் கடத்தப் பயன்படுத்தப்படும் நெகிழ் திறனுள்ள மெல்லிய குழாய் வடிவக் கடத்தி ஆகும்.  

பல வெடிமருந்துத் தொகுதிகளை ஒரே வெடித்தல் தொடக்கத்தைக் கொண்டு வெடிக்க வைப்பதற்கு இது பயன்படுத்தப்படுகிறது. ஓரிடத்தில் கெற்பு மூலம் வெடித்தலைத் தொடங்கி ஏனைய தொகுதிகளுக்கு வெடிப்பதிர்வைக் கடத்துவதன் மூலம் அனைத்துத் தொகுதிகளையும் கெற்பின்றியே வெடிக்க வைக்கலாம்.  

## செயற்பாடு
வெடிப்பதிர்வு கடத்தியின் உறைக்குள் மையத்தில் உயர்சக்தி வெடிமருந்து தூள்வடிவில் அடைக்கப்பட்டிருக்கும். கடத்தி நெகழ்தன்மையுடையதாய் இருக்க வேண்டுமென்பதால் இவ்வாறு அமைக்கப்பட்டுள்ளது. பொதுவாக PETN எனும் உயராற்றல் வெடிமருந்தே வெடிப்பதிர்வு கடத்திகளிற் பயன்படுத்தப்படுகிறது. வெடிப்பதிர்வு கடத்தியின் ஓரிடத்தில் கிடைக்கும் வெடிப்பதிர்வினால் கடத்தியினுள் உள்ள உயராற்றல் வெடிமருந்து வெடிக்கிறது. இந்த அதிர்வு அக்கடத்தியுடன் தொடுகையுற்றுள்ள வெடிமருந்துத் தொகுதிகளுக்கும் கிடைக்கிறது. அவ்வெடிப்பதிர்வு அத்தொகுதிகளை வெடிக்கச் செய்கிறது.  

## பயன்பாடு
ஒன்றுக்கு மேற்பட்ட வெடிமருந்துத் தொகுதிகளை ஒரேயடியாக வெடிக்கச் செய்ய வேண்டிய சந்தர்ப்பங்களில் இக்கடத்தி பயன்படுத்தப்படுகிறது.  

இதைவிட ஊக்கி வெடிமருந்தாகவும் வெடிப்பதிர்வு கடத்தி பயன்படுத்தப்படுகிறது. அதாவது உணர்திறன் குறைந்த உயர்சக்தி வெடிமருந்துகளின் (எ.கா: TNT) தாக்கத்தை அதிகரிப்பதற்கு உணர்திறன் கூடிய வெடிமருந்துகள் ஊக்கியாகப் பயன்படுத்தப்படுவதுண்டு. அவ்வகையில், சுருட்டி முடிச்சாகக் கட்டப்பட்ட வெடிப்பதிர்வு கடத்தி ஊக்கியாகப் பயன்படத்தப்படும் சந்தர்ப்பங்களுமுண்டு.  

## திரிக்கும் கடத்திக்குமான வேறுபாடு
திரி என்பது ஒரு முனையில் கிடைக்கும் நெருப்புப் பொறியை மறுமுனைவரைக் கடத்துவது. இதன் மையத்தில் இருக்கும் எரிமருந்து எரிந்து அத்தீப்பொறியைக் கடத்தும். ஆனால் வெடிப்பதிர்வு கடத்தி, தான் வெடித்து அதன்மூலம் வெடிப்பதிர்வைக் கடத்தும்.  

வெளிப்பார்வைக்கு திரியும் வெடிப்பதிர்வுக் கடத்தியும் ஒன்றாகத் தோற்றமளிக்கும். நெகிழ்திறன், பருமன், வெளியுறையின் நிறங்கள் என்பவற்றைக் கொண்டு இரண்டையும் வேறுபடுத்த முடியாது. மாறாக இவற்றின் குறுக்குவெட்டுமுகப் பரப்பைப் பார்த்தே வேறுபடுத்த முடியும். திரியின் குறுக்குவெட்டுமுகப் பரப்பின் மையத்திலுள்ள மருந்து கரிய நிறத்தில் இருக்கும் அதேவேளை வெடிப்பதிர்வு கடத்தியின் மையத்திலுள்ள மருந்தின் நிறம் வெள்ளை நிறத்திலிருக்கும்.
# கெற்பு


**கெற்பு** (அல்லது வெடிதூண்டி) (Detonator) எனப்படுவது வெடிமருந்துத் தொகுதியொன்றின் வெடித்தலைத் தொடக்கி வைக்கப் பயன்படுத்தப்படும் ஒரு வெடிபொருள் ஆகும்.  

## வகைகள்
இவை வெடிக்கவைக்கப்படும் முறைகளைக் கொண்டு பொறிமுறைக் கெற்பு (அல்லது சாதாரண கெற்பு), மின்சாரக் கெற்பு என வகைப்படுத்தப்படுகிறது.  
இவை பயன்படுத்தப்படும் தேவையைக் கொண்டு இராணுவப் பயன்பாட்டுக் கெற்பு, வர்த்தகப் பயன்பாட்டுக் கெற்பு என வகைப்படுத்தப்படுகிறது.  

### பொறிமுறை அல்லது சாதாரண கெற்பு
ஒருபக்கம் அடைக்கப்பட்ட சிறிய மெல்லிய குழாயொன்றினுள் உணர்திறன் கூடிய வெடிமருந்துக் கலவைகள் அடைக்கப்பட்டிருக்கும். அடைக்கப்பட்டிருக்கும் முனைப்பக்கமாக வெடிப்பதிர்வைத் தரக்கூடிய உயர்சக்தி வெடிமருந்தும், அதற்கு மேல் தொடக்க வெடிமருந்தாக சிறப்பு இரசாயனக் கலவைகளும் அடுக்கப்பட்டிருக்கும். இத் தொடக்க வெடிமருந்தானது தீப்பொறியொன்று கிடைக்கும்போது வெடித்தலைத் தொடக்கி அடுத்திருக்கும் உயர்சக்தி வெடிமருந்தை வெடிக்க வைக்கும். திறந்த முனையிலிருந்து பார்த்தால் முதலில் தொடக்கி வெடிமருந்து அடுக்குக் காணப்படும்.  
திறந்த முனையூடாக தீப்பொறி கிடைக்கும்போது கெற்பு வெடிக்கிறது. தீப்பொறியை வழங்குவதற்காக கெற்பின் முனையில் **வெடிப்பி**யொன்று பொருத்தப்படலாம் அல்லது திரி மூலம் தீப்பொறி கிடைக்கும் வகையில் செய்யலாம்.  

### மின்சாரக் கெற்பு
மின்சாரம் மூலம் வெடிக்கவைக்கப்படும் கெற்புகளே மின்சாரக் கெற்புகள் எனப்படுகின்றன. மேலே குறிப்பிட்ட சாதாரண கெற்பிலுள்ள தொடக்கி வெடிமருந்துக்கு தீச்சுவாலை கிடைத்தால் கெற்பு வெடிக்கும். இந்நிலையில் சாதாரண கெற்பின் திறந்தமுனையில் மின்சார வெடிப்பியொன்றைப் பொருத்திவிட்டால் அது மின்சாரக் கெற்பு ஆகிவிடுகிறது. மின்சார வெடிப்பியானது தங்குதன் இளையொன்றைக் கொண்டிருக்கும். அவ்விளையைச் சுற்றி வெப்பத்துக்கு எரியக்கூடிய மருந்தொன்று தடவப்பட்டிருக்கும். மின்சாரம் கிடைத்தவுடன் தங்குதன் இளை சூடாக அதைச்சுற்றியுள்ள மருந்து தீப்பற்றுகிறது. இதுவே மின்சார வெடிப்பியின் செயற்பாடு. இத்தீச்சுவாலையைத் தொடர்ந்து கெற்பு வெடிக்கிறது.  

### இராணுவப் பயன்பாட்டுக் கெற்புகள்
இராணுவத் தேவைக்காகப் பயன்படுத்தப்படும் கெற்புகள் இராணுவப் பயன்பாட்டுக் கெற்புகள் எனப்படும்.  

### வர்த்தகப் பயன்பாட்டுக் கெற்பு
வர்த்தகத் தேவைக்காகப் பயன்படுத்தப்படும் கெற்புகள் வர்த்தகப் பயன்பாட்டுக் கெற்புகள் எனப்படுகின்றன. கிணறு தோண்டுதல், பாறையுடைத்தல், சுரங்கம் தோண்டுதல், கட்டடங்களைத் தகர்த்தல் என வர்த்தகத் தேவைகளின்போது இக்கெற்புகள் பயன்படுத்தப்படுகின்றன. வர்த்தகத் தேவைகளில் பயன்படுத்தப்படும் வெடிமருந்துகள் ஒப்பீட்டளவில் உணர்திறன் குறைந்தவையாதலால், வர்த்தகப் பயன்பாட்டுக் கெற்புகள் கூடியளவு வெடிப்பதிர்வை வெளியிட வேண்டியுள்ளன. பொதுவாக வர்த்தகக் கெற்புகளில் உணர்திறனும் வெடிப்பதிர்வும் அதிகமாகக் கொண்ட PETN எனும் உயர்சக்தி வெடிமருந்து பயன்படுத்தப்படுகிறது.
# எர்மன் கோரிங்


**எர்மன் வில்லெம் கோரிங்** (**ஹெர்மன் வில்லெம் கோரிங்**, *Hermann Wilhelm Goring*) (ஜனவரி 12, 1893- அக்டோபர் 15, 1946) ஜெர்மன் நாசிக் கட்சியின் அரசியல் பிரமுகரும், லூப்டுவாபே (*Lutfwaff*) என அழைக்கப்படும் நாசி வான்படை இராணுவத் தளபதியுமாவார். 22 போர் வானூர்திகளை சுட்டு வீழ்த்திய பெருமைக்குரியவர். முதலாம் உலகப்போருக்குப்பின் ஓய்வு பெற்ற இராணுவவீரர். இரண்டாம் உலகப்போரின் இறுதியில் கோரிங் யுத்த விதி மீறல் குற்றத்திற்காக நியூரம்பெர்க் தீர்ப்பாயம் முன் நிறுத்தப்பட்டார். ஆணையம் அவருக்கு தூக்குத் தண்டனை விதித்தது தண்டனை நிறைவேறுவதற்கு முன் இரவு அக்டோபர் 15, 1946, அன்று பொட்டாசியம் சயனைடு நஞ்சை உட்கொண்டு தற்கொலை புரிந்து இறந்தார். இவருடைய தந்தை அன்றைய ஜெர்மன் பாதுகாப்பில் இருந்த தென்மேற்கு ஆப்பிரிக்காவின் (தற்பொழுதுள்ள நமிபியா) கவர்னர் ஜென்ரலாக பதவி வகித்தவர். கோரிங் இருமுறை திருமணம் புரிந்தவர் முதல் திருமணம் முறிவடைந்தபின் இரண்டாவது திருமணம் புரிந்து கொண்டார்.
# வெடிப்பி

**வெடிப்பி** என்பது தீப்பொறி ஒன்றை உருவாக்கும் நோக்கோடு வடிவமைக்கப்பட்ட ஒரு சிறு வெடிபொருள் ஆகும். இது அனைத்துவிதமான வெடிபொருட்களிலும் பயன்படுத்தப்படுகிறது.  

## பயன்பாடு
உயர்சக்தி வெடிமருந்துகளைக் கொண்ட வெடிபொருட்களில் கெற்பை வெடிக்க வைப்பதற்கான தீப்பொறியை வழங்கும் வகையில் பயன்படுத்தப்படுகிறது. அதேவேளை துப்பாக்கி ரவைகள், எறிகணைகள், ஏவுகணைகள் போன்றவற்றில் உந்துவிசை வெடிமருந்தை எரியச் செய்வதற்கான தீப்பொறியை வழங்கும் வகையிலும் பயன்படுத்தப்படுகிறது. கொஞ்சம் தெளிவாக எடுத்துக்காட்டோடு விளக்கினால், ஓர் எறிகணையில் இரண்டுவிதமான தேவைக்காக வெடிப்பிகள் பயன்படுத்தப்படுகின்றன. எறிகணையைப் பீரங்கியிலிருந்து இலக்கு நோக்கி ஏவுவதற்கு எறிகணையிலுள்ள உந்துவிசை வெடிமருந்தை எரிய வைக்க வேண்டும். இதற்கு வெடிப்பியொன்றே பயன்படுத்தப்படுகிறது. அதேபோல் ஏவப்பட்ட எறிகணை இலக்கில் மோதுகையில் அதிலுள்ள உயர்சக்த வெடிமருந்து வெடிக்க வேண்டும். அவ்வெடிமருந்தை வெடிக்க வைக்கும் கெற்புக்குத் தீப்பொறியைக் கொடுப்பதற்கும் வெடிப்பிதான் பயன்படுத்தப்படுகிறது.  

## வகைகள்
வெடிப்பிகள் தொழிற்படும் முறையைக் கொண்டு இரண்டாக வகைப்படுத்தலாம்: பொறிமுறை வெடிப்பிகள், மின்சார வெடிப்பிகள் என்பனவே அவை.  

### பொறிமுறை வெடிப்பிகள்
இவ்வெடிப்பிகள் பொறிமுறை (mechanically) மூலம் தூண்டல் ஏற்பட்டுத் தொழிற்படுகின்றன. வெடிப்பியினுள் உணர்திறன் கூடிய இரசாயனக் கலவையொன்று அடைக்கப்பட்டிருக்கும். மூடப்பட்டிருக்கும் முனையில் அடியாணி (Striker) அல்லது சுடும் ஊசி (Firing Pin) விசையோடு மோதுகையில் வெடிப்பியினுள்ளிருக்கும் உணர்திறன் கூடிய இரசாயனக் கலவை தூண்டப்பட்டு எரிகிறது. இதன்மூலம் ஏற்படும் தீப்பொறி வெடிப்பியின் திறந்த முனையூடு கடத்தப்படுகிறது. துப்பாக்கி ரவைகளின் அடிப்பாகத்தின் மையத்தில் வட்டமாக இருப்பதுதான் வெடிப்பி. துப்பாக்கியிலுள்ள அடியாணி அவ்வெடிப்பியில் மோதுகையில் தீச்சுவாலை உருவாக்கப்பட்டு ரவைக்கோதினுள் இருக்கும் கரிமருந்து எரிக்கப்படுகிறது. அதன்மூலம் ஏற்பட்ட உந்துதலால் ரவை நுனியிலுள்ள குண்டு துப்பாக்கிக் குழலைவிட்டுப் புறப்படுகிறது. அதேபோல் உயர்சக்தி வெடிமருந்துகளை வெடிக்க வைக்கும் சந்தர்ப்பத்திலும் இவ்வெடிப்பிகள் பயன்படத்தப்படுகின்றன. ஏவப்பட்ட எறிகணை இலக்கில் மோதும்போது அடியாணியொன்று வெடிப்பியில் மோதி தீச்சுவாலையை ஏற்படுத்துகிறது. அத்தீச்சுவாலையைப் பெற்ற கெற்பு வெடிப்பதன்மூலம் எறிகணையிலுள்ள வெடிமருந்து முழுவதும் வெடிக்கிறது.  

### மின்சார வெடிப்பிகள்
இவ்வெடிப்பிகள் மின்சாரம் மூலம் தூண்டல் ஏற்பட்டுத் தொழிற்படுகின்றன. மின்சாரம் கிடைத்ததும் சூடாகும் தங்குதன் இளையொன்று இவ்வெடிப்பியில் காணப்படும். அவ்விளையைச் சுற்றி வெப்பத்துக்கு எரியக்கூடிய உணர்திறன் கூடிய மருந்தொன்று தடவப்பட்டிருக்கும். தங்குதன் இளைக்கு மின்சாரம் கிடைக்கும்போது அதைச்சுற்றியுள்ள மருந்து எரிந்து தீச்சுவாலை உருவாக்கப்படுகிறது. மின்சார வெடிப்பிகள் பெரும்பாலும் மின்சாரக் கெற்புகளிற் பயன்படுத்தப்படுகின்றன.
# இத்தாலியத் தமிழர்


**இத்தாலியத் தமிழர்** எனப்படுவோர் தமிழ்ப் பின்புலத்துடன் இத்தாலியில் வசிப்பவர்கள். இத்தாலியில் 25,000 தமிழர்கள் வசிப்பதாக மதிப்பிடப்பட்டுள்ளது. இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர். இலங்கையில் தமிழர் இனவழிப்பை எதிர்த்து பல எதிர்ப்புப் போராட்டங்களை தொடர்ந்து நடத்தி வருகிறார்கள்.  

## அதிகம் வசிக்கும் இடங்கள்
தமிழர்கள் அதிகமாக உரோமை நகரம், நாபொலி, பலெர்மோ,போலோக்னா, மிலன் நகரங்களில் வசிக்கின்றனர்
# வியட்நாமியத் தமிழர்

**வியட்நாமியத் தமிழர்** எனப்படுவோர் தமிழ்ப் பின்புலத்துடன் வியட்நாம் நாட்டில் வசிப்பவர்கள் ஆவர். வியட்நாம் போருக்கு முன்னர் 3000 வரையான தமிழர்கள் இருந்தனர். அதன் பின்னர் சில நூறு தமிழர்களே இங்கு வசிக்கின்றனர். இவர்களில் பெரும்பான்மையானோர் வணிகத்துக்காக இங்கு வந்த செட்டியார்கள் ஆவர். தமிழர்கள் பெரும்பாலும் கோ சி மின் நகரத்தில் வசிக்கின்றனர். இங்கு தமிழர்கள் கட்டிய மாரியம்மன் கோயில் உள்ளது  

## சாம் தமிழர் தொடர்பு
இங்கு சிறுபான்மையானோரால் பேசப்படும் சாம் மொழிக்கும், குறிப்பாக அதன் எழுத்துக்கும் தமிழுக்கு நெருங்கிய தொடர்பு உண்டு. சாம் எழுத்துக்கள் தமிழ் மொழியின் வட்டெழுத்துக்கு ஒத்தவை.
# குவைத்தில் தமிழர்

**குவைத் தமிழர்** எனப்படுவோர் தமிழ்ப் பின்புலத்துடன் குவைத்தில் வசிப்பவர்கள் ஆவர். இங்கு 10 000 மேற்பட்ட தமிழர் வசிக்கின்றனர். இருபதாம் நூற்றாண்டின் நடுவில் இருந்தே தொழில் வாய்புக்களைத் தேடி தமிழர்கள் இங்கு வந்தனர். இங்கு வந்து தொழில் புரிபவர்களில் பலர் குறிப்பிட்ட காலத்துக்கு பின்பு நாடு திரும்பி விடுவர். இவர்கள் இலங்கைத் தமிழர் இனவழிப்பைக் கண்டனப் பொதுக் கூட்டங்களை நடாத்தியது குறிப்பிடத்தக்கது.பெரு வாரியான தமிழர்கள் வீட்டுப் பணியாளர்களாக உள்ளனர்.  

## அமைப்புகள்
- குவைத் தமிழ்ச் சங்கம்
- குவைத் தமிழர் சமூகநீதி பேரவை
- குவைத் தமிழ் இஸ்லாமியச் சங்கம் (K-Tic)
- குவைத் தமிழ்நாடு பொறியியாளர் மன்றம்
# ஐக்கிய அரபு அமீரகத் தமிழர்

**ஐக்கிய அரபு அமீரகத் தமிழர்** எனப்படுவோர் தமிழ்ப் பின்புலத்துடன் ஐக்கிய அரபு அமீரகத்தில் வசிப்பவர்கள் ஆவர். இங்கு 10,000க்கு மேற்பட்ட தமிழர் வசிக்கின்றனர். இருபதாம் நூற்றாண்டின் நடுவில் இருந்தே தொழில் வாய்புக்களைத் தேடித் தமிழர்கள் இங்கு வந்தனர். இங்கு வந்து தொழில் புரிபவர்களில் பலர் குறிப்பிட்ட காலத்துக்கு பின்பு நாடு திரும்பி விடுவர். இங்கு வசிப்பவர்களில் கணிசமானவர்கள் தமிழ் முஸ்லீம்கள் ஆவர்.  

## அமைப்புகள்
- ஐக்கிய அரபு அமீரக தமிழ்ச் சங்கம்
- தமிழ் மகளிர் வட்டம் -
- வானலை வளர் தமிழ் இலக்கிய வட்டம் - []
# சவூதி அரேபியாவில் தமிழர்

**சவூதி அரேபியத் தமிழர்** எனப்படுவோர் தமிழ்ப் பின்புலத்துடன் சவூதி அரேபியாவில் வசிப்பவர்கள் ஆவர். இங்கு 1.4 மில்லிய இந்தியர்கள் வசிக்கின்றனர். அதில் கணிசமான தொகையினர் தமிழர்கள் ஆவர். இலங்கைத் தமிழர்களும் கணிசமான தொகையினர் வசிக்கின்றனர். இங்கு குடியுரிமை பெறுவதென்றால், ஒருவர் இசுலாமியராக இருக்க வேண்டும் என்பது சட்டம்.  

இருபதாம் நூற்றாண்டின் நடுவில் இருந்தே தொழில் வாய்புக்களைத் தேடி தமிழர்கள் இங்கு வந்தனர்.
# பின்லாந்து தமிழர்


**பின்லாந்து தமிழர்** எனப்படுவோர் தமிழ்ப் பின்புலத்துடன் பின்லாந்து நாட்டில் வசிப்பவர்கள் ஆவர். பின்லாந்து நாட்டில் சில நூறு தமிழர்கள் வசிப்பதாக மதிப்பிடப்பட்டுள்ளது. இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர்.  

## தமிழில் கவேவலா
*முதன்மைக் கட்டுரை: கலேவலா*  

கலேவலா (Kalevala) உலக இலக்கியத்தின் மாபெரும் காவியப் பாடல்களில் ஒன்றாகும். இது பின்லாந்தின் தேசீய காவியம். கலேவலா தமிழில் 1994இல் ஆர். சிவலிங்கம் (உதயணன்) அவர்களால் மொழிபெயர்க்கப்பட்டு நூலாக வெளியிடப்பட்டுள்ளது. சுமார் மூன்று ஆண்டு கால ஆய்வுக்குப் பின் தமிழில் 480 பக்கங்களில் இந்நூல் வெளிவந்திருக்கிறது. ஐம்பது பாடல்களில் 22,795 அடிகளைக் கொண்டுள்ளது.
# தாய்லாந்து தமிழர்

**தாய்லாந்து தமிழர்** எனப்படுவோர் தமிழ்ப் பின்புலத்துடன் தாய்லாந்தில் வசிப்பவர்கள் ஆவர்.  

## முற்கால தாய் தமிழர்
தாய்லாந்துக்கும் தமிழ்நாட்டும் நீண்ட கால அரசிய, வணிக, பண்பாடு தொடர்புகள் உண்டு. பழங்காலத்தில் தாய்லாந்து சில காலங்களுக்கு தமிழ்வழி அரசர்களின் ஆட்சியில் இருந்தாகவும் கூறப்படுகிறது. இங்கு கிடைக்கும் கல்வெட்டுக்கள் சில தமிழில் அமைந்திருப்பது குறிப்பிடத்தக்கது. இரண்டாம் நூற்றாண்டைச் சேர்த தமிழ் எழுத்துக்கள் பொறிக்கப்பட்ட மட்பாண்டம் ஒன்றும் கண்டெக்கப்பட்டுள்ளது. கிபி 12 ம் நூற்றாண்டில் கட்டப்பட்ட அங்கோர் வாட் கோயில் தமிழரின் கட்டிட சிற்பக்கலைப் பாணியில் அமைந்துள்ளதாக கூறப்படுகிறது. இங்கு நடக்கும் சடங்குகளில் திருப்பாவை, திருவம்பாவை போன்ற தமிழ் தேவாரங்கள் மந்திரம் போன்று ஓதப்படுகின்றன. தங்கம், கப்பல், பூட்டன் என பல தமிழ்ச் சொற்களும் தாய் மொழியில் உள்ளன.